મચ્છરથી બચવા એ પછી અગરબત્તી આવી. ગૂંચળા જેવી અગરબત્તી બહુ પોપ્યુલર થઇ હતી. જોકે એનો ધુમાડો ઘણા લોકોથી સહન નથી થતો. એમાં પણ એવી વાતો તો વહેતી થઇ જ કે ધુમાડાના કારણે શ્વાસની અને બીજી તકલીફો ઊભી થાય છે. હવે તો ધુમાડા વગરની અને ગંધ વગરની અગરબત્તીઓ આવી ગઇ છે. જોકે ઇલેક્ટ્રિક સાધનોએ અગરબત્તીનું માર્કેટ તોડી નાખ્યું. પહેલા ટીકડીવાળા અને પછી પ્રવાહીવાળા મોસ્કિટો રેપેલન્ટનું બજાર આજકાલ જબરજસ્ત ગાજી રહ્યું છે. વચ્ચે મલમનું ચલણ હતું. ઓઇન્ટમેન્ટ ટ્યુબ્સ ધડાધડ વેચાતી હતી. આજે પણ લોકો ખાસ કરીને બાળકોને મચ્છરથી બચાવવા માટે જાતજાતના મલમનો ઉપયોગ કરે છે.